钦定古今图书集成/明伦汇编/官常典/第097卷 > 霍王从彝
## 钦定古今图书集成/明伦汇编/官常典/第097卷 > 霍王从彝

按《金史》本传：霍王从彝，本名阿怜，母田氏，早卒，温妃
石抹氏养为己子。大定二十五年，封宿国公，加崇进。
二十六年，赐名瓒。章宗即位，封沂王。明昌元年，谕旨
有司曰：“丰、郓、瀛、沂四王府，各赐奴婢七百人。”四年，诏
追封故鲁王永功为赵王，以从彝为赵王后。承安元
年，为兵部尚书，改封蔡。四年，除秘书监。泰和五年，赐
今名，八年封“霍。”贞祐二年薨。